《雪》
宋代·陈舜俞

老来惟有看山癖，踏雪来寻洞府春。
已爱匡庐无俗骨，更逢姑射露天真。
参差玉树千岩里，高下蓝田一水滨。
乘兴去留人莫怪，风流元是剡中人。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。